== Sprogofficerer i Danmark ==
Sprogofficersuddannelsen blev oprettet i [[1957]], dengang med russisk som eneste fag. Det var under [[den kolde krig]] nødvendigt, at man i tilfælde af krig kunne forstå russisk, så man bl.a. kunne afhøre eventuelle russiske krigsfanger. Fra [[1972]] til [[1993]] uddannede man også sprogofficerer i polsk. I løbet af de senere år er disse sprog gledet delvist ud som følge af de nye opgaver [[det danske forsvar]] står over for, hvor konfliktmægling og løsning i især Mellemøsten står øverst på dagsordenen, af hvilken grund [[Arabisk (sprog)|arabisk]] og [[Pashto (sprog)|pashto]] er kommet til og i en overgang var de eneste sprog, der undervistes i.
Pr. 2012 er russisk blevet genoptaget, da det er praktisk bl.a. i forbindelse med kommunikation med de østeuropæiske NATO-lande, samtidig med dette er pashto udgået og [[Persisk (sprog)|farsi]]/[[dari]] blevet tilføjet.
Sprogofficersuddannelsens nuværende sprog er russisk, arabisk og farsi, med russisk som det nyeste hold.
Kultur Uddannelse